અમદાવાદ: કૌભાંડી સાજિદ સૈયદે હેલ્પિંગ હેન્ડ નામની એનજીઓ થકી ગુજરાત પોલીસનો ઉપયોગ કરી લોકો સાથે છેતરપિંડી આચરી છે. સાજિદ સૈયદ સામે વધુ બે ફરિયાદ નોંધાઈ છે. સાબરમતી સેન્ટ્રલ જેલ અને જૂનાગઢ ખાતે તાલીમ કચેરીમાં ગોલ્ફ કાર મૂકવાનું કહી કંપની સાથે રૂ.17.12 લાખની છેતરપિંડી કરી હોવાનું સામે આવ્યું છે. વાડજ પોલીસ સ્ટેશન વિસ્તારમાં પણ સીસીટીવી કેમેરા નાખવાનું કહી જૂના વાડજ સર્કલ અને નિર્ણયનગર ગરનાળા પાસે સીસીટીવી કેમેરા નખાવીને વેપારીને રૂ.80,000 ચૂકવ્યા ન હોવાનું બહાર આવ્યું છે.